- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Cele mai bine vândute 20 de modele de maşini electrice în Europa în 2023. Dacia Spring este în Top 10
- Cele mai bine vândute maşini electrice din Europa în 2023, conform raportului Jato Dynamics.
- Maşinile pe benzină sunt în continuare preferate de clienţii europeni.
- Dieselul este acum în spatele maşinilor alimentate cu baterii.
Tesla conduce în topul preferinţelor europenilor
Tranziţia către maşinile electrice, cu 2035 an de cotitură, a făcut să crească vânzarea vehiculelor cu emisii zero în Europa, pe durata anului trecut. Ponderea acestora a sporit de la 13,9% în 2022 la un 15,7% înregistrat la sfârşitul lunii decembrie, mai ales datorită modelului Tesla Model Y.
În ultimul an, Y a fost cea mai vândută maşină din lume şi din Europa, aleasă de 254.822 de clienţi noi. În 2024, va creşte şi mai mult odată cu venirea celei de-a doua generaţii, numită Juniper, îmbunătăţită ca şi coeficient aerodinamic şi autonomie maximă.
Model 3 este al doilea în top 20 european de anul trecut, elaborat de Jato Dynamics. Cele două automobile electrice ale lui Elon Musk au acţionat ca nişte locomotive pentru sectorul electric.
Maşinile hibride nereîncărcabile (mild-hibrid şi full-hybrid) au atins o cotă de 25,8% pe Bătrânul Continent, cu peste 2,7 milioane de unităţi vândute în 2023, răspândite în principal în Italia, Franţa, Spania şi în Germania.
Maşinile pe benzină îşi menţin puterea, în ciuda pierderii din pondere, de la 36,6% în 2022 la 35,7% în anul care tocmai s-a încheiat, în timp ce maşinile diesel, care au scăzut la 11,9% în 2023, au fost acum definitiv depăşite de maşinile 100% electrice.
Tabelul cu cele 20 de maşini electrice cele mai vândute în Europa în 2023, clasament întocmit de Jato Dynamics, în care Dacia Spring apare pe locul 8:
1. Tesla Model Y: 251.617 de înmatriculări
2. Tesla Model 3: 100.888;
3. Volkswagen ID.4: 85.088;
4. MG 4: 72.212;
5. Skoda Enyaq: 66.247;
6. Fiat/Abarth 500: 64.244;
7. Volkswagen ID.3: 63.460;
8. Dacia Spring: 59.186;
9. Volvo Xc40 Recharge: 50.976;
10 Bmw i4: 48.958;
11. Audi Q4 e-tron: 47.044;
12. Peugeot e-208: 46.187;
13. Bmw iX1: 45.217;
14. Renault Megane E-Tech Electric: 43.587;
15. Cupra Born: 43.533;
16. Mercedes Eqa: 38.138;
17. Kia Niro: 38.104;
18. Mini Cooper SE: 36.725;
19. Hyundai Kona: 36.155;
20. Polestar 2: 35.696.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
GANDUL.RO